LVSO koncertų salė

LVSO koncertų salė (buvę Vilniaus kongresų rūmai) – pastatas Senamiestyje, Vilniuje. Projekto autoriai – Edmundas Pranciškus Stasiulis ir Janina Marozienė. Rekonstrukcijos autoriai - lietuvių kompanija „Akustika Plius“ (konsultantas Wolfgang Ahnert), dizaineriai Marius Mateika ir Indrė Ankudavičienė.
miniatiūra|Koncertų salė po rekonstrukcijos

 Istorija 
XIX a. pab. būsimųjų rūmų vietoje stovėjo privatūs namai, kurie Antrojo pasaulinio karo metais naudoti kaip ligoninė. 1944–1963 m. pastatuose veikė Vilniaus 6-oji vidurinė mokykla, kurią iškėlus atsilaisvinusiose patalpose įkurta Lietuvos TSR Švietimo ministerijos respublikinė neakivaizdinė vidurinė mokykla.

1982 m., nugriovus anksčiau šioje vietoje stovėjusius namus, buvo pastatyti LKP Centro Komiteto rūmai. 1984 m. buvo suprojektuota automobilių stovėjimo aikštelė ir Politinio švietimo namai prie LKP CK, kurie turėjo užimti likusį laisvą plotą. 1989 m. prasidėjo pastato statybos, bet Lietuvai atkūrus nepriklausomybę, jos sustojo.

1993 m. įkūrus Valstybinę Kongresų rūmų statybos direkciją ir gavus lėšų, darbai buvo atnaujinti. 1999 m. pabaigus statinį, šis perduotas Vilniaus universitetui ir Lietuvos valstybiniam simfoniniam orkestrui, bet vėliau Vilniaus universitetas perdavė savo patalpas Lietuvos muzikos akademijai.

2021 m. pradėta pastato rekonstrukcija. Nuo pat pradžių rekonstrukciją buvo numatyta vykdyti dviem etapais. Pirmo rekonstrukcijos etapo metu iš esmės buvo pakeistas salės projektas: iškeltas pastato stogas, amfiteatro principu įrengta 984 vietų koncertų salė. Šalia įspūdingo interjero joje įgyvendinti moderniausi technologiniai akustiniai, scenos, apšvietimo, vėdinimo, šildymo sistemų ir kiti sprendimai. Atnaujinti holai, rūbinės ir lankytojams skirtos laiptinės, rūsyje įrengti sanitariniai mazgai. Salė pritaikyta žmonėms, susiduriantiems su negalia.

Naujoji LVSO koncertų salė atidaryta iškilmingu koncertu 2024 m. kovo 16 dieną.Šeštadienį po trejų metų rekonstrukcijos duris atveria moderni LVSO koncertų salė. Lrt.lt. Nuoroda tikrinta 2024-11-28.

 Šaltiniai 

 ↑ „Dėl Kongresų rūmų naudojimo“. 1995 m. gruodžio 29 d. nutarimas Nr. 1642. Lietuvos Respublikos Vyriausybė. Nuoroda tikrinta 2024-03-07.
 ↑ „Užbaigta Vilniaus Kongresų rūmų statyba“. delfi.lt. Delfi. ELTA. 2002-12-22. Nuoroda tikrinta 2024-03-12.
 "Dėl Lietuvos valstybės biudžeto asignavimų investicijoms perskirstymo“. 1993 m. gruodžio 6 d. nutarimas Nr. 904. Lietuvos Respublikos Vyriausybė. Nuoroda tikrinta 2024-03-07.
 https://www.lvso.lt/lt/sales-nuoma

Kategorija:Koncertų salės
Kategorija:Vilniaus pastatai